Brandts Kagefabrik: februar 2012\nBurger & fritter\nFor længe længe siden så jeg, at den fantastiske Bakerella havde lavet burgerkager og det måtte jeg bare lave til min nevø og niece. Havde måske ikke regnet med at søs ville invitere 24 gæster, men når man først er i gang så går det jo...\nKagerne består af vanille cupcakes med brownies og smørcreme indfarvet så det ligner ketchup, salat og ost. Og så lige lidt grøn kokos så salaten så mere salat-agtig ud.\nFritterne er fantastiske shortbread og så er der ellers blevet klippe-klistret for at lave nok bakker til alle.\nOg så havde jeg overtalt søs til at servere burgere til hovedret også - så det var ren burgerfest! Ud over at de to nedenstående kager også var lavet til lejligheden. Der skal ikke mangle kage :)\nIndsendt af Bettina Brandt-Lassen kl. 19.33 Ingen kommentarer:\nCecilies bror er vild med computerspil og hans fødselsdagskage er med logoet fra spillet Modern Warfare 3 (correct me if i'm wrong søs). Denne kage er udelukkende lavet af min kære søster, så den får ikke flere kommentarer med på vejen - andet end at den indeholdt en forbavsende god kombination af kagecreme, bananer og flødeskum med karamel. Indholdet havde Daniel selv bestemt.\nIndsendt af Bettina Brandt-Lassen kl. 18.49 Ingen kommentarer:\nVores første fælles kageprojekt\nSå blev storesøsters dejlige rødder 12 år og en bedre anledning til at begynde vores forhåbentlig fantastiske kageeventyr findes vel ikke. Første kage blev til Cecilie, der elsker heste og med denne indledes kagefabrikken.\nDer er muligvis plads til lidt forbedring hos os begge når det kommer til at modellere figurer, men kagen blev en succes til pige-fødselsdag. Flere kager følger til familiefødselsdagen...\nIndsendt af Bettina Brandt-Lassen kl. 08.15 Ingen kommentarer:


Axeltorv er vant til kage. Her er det et arkivbillede fra Kagens Dag. På lørdag er det friskbagt hjemmebag.\nPå lørdag er det Lyserød Lørdag, hvor der bliver samlet ind til fordel for kampen imod brystkræft.\nPå Axeltorv bliver det muligt at støtte brysterne og få lidt mundgodt ud af det på samme tid. Her står Freja Sørensen Claussen nemlig klar med masser af kage sammen med en flok veninder. For en flad 20'er er der således hjemmebagt kage, som bliver ledsaget af en god kop kaffe fra Grev Axel.\n"Jeg havde egentlig tænkt mig at samle ind, men så kom jeg på det her i stedet. Da jeg slog det op på Facebook var der lige pludselig rigtig mange, som gerne ville være med. Pengene går ubeskåret til indsamlingen. Vi har også en indsamlingsbøsse stående, hvis man nu ikke har lyst til kage," siger Freja Sørensen Claussen.\nPigerne står klar med kaffe og kage fra klokken 10-14 på lørdag den 3. oktober.